Drøyt 300 melodier kom inn i NRKs åpne konkurranse, og en jury plukket ut 14 av dem til å delta i semifinalene vinteren 1995. I tillegg inviterte NRK fire komponister til å sende inn bidrag: Nick Borgen, Arnold Børud, Rolf Graf og Rolf Løvland. De 18 sangene kjempet to og to i dueller som et fast innslag i tv-programmet med Knut Bjørnsen som programleder. Seerne stemte fram sine favoritter, og vinnerne av de ni duellene gikk til finalen lørdag 1. april. I tillegg valgte en jury ut den tiende finalisten blant de ni utslåtte semifinalistene.